ສຫລ ແລະ ຟີລິບປິນ ເລີ້ມຕົ້ນ ການຊ້ອມລົບຮ່ວມ ປະຈຳປີ ຄັ້ງໃຫຍ່ທີ່ສຸດ
ການ​ຊ້ອມ​ລົບ ໄລຍະ 10 ມື້ ປະຈຳ​ປີນີ້ ທີ່​ມີຊື່ວ່າ Balikatan ຫຼື ຄຽງ​ບ່າ​ຄຽງ​ໄຫລ່ກັນນັ້ນ ແມ່ນໃຫຍ່​ກວ່າ​ປີ​ແລ້ວ​ນີ້ ສອງ​ເທົ່າ​ຕົວ ​ໂດຍ​ມີ​ທະຫານ ປະມານ 11,000 ຄົນ​ເຂົ້າຮ່ວມ.
ສະຫະລັດ ແລະ ຟີລິບປິນ ເປີດສາກ ການເຝິກຊ້ອມລົບຮ່ວມກັນ ໃນວັນຈັນມື້ນີ້ ຊຶ່ງເປັນຄັ້ງໃຫຍ່ທີ່ສຸດ ໃນໄລຍະ 15 ປີຜ່ານມາ ໂດຍຈະເພັ່ງເລັງໃສ່ ການເສີມຂະຫຍາຍຄວາມພ້ອມພຽງ ຢູ່ໃນ ຂົງເຂດ ການຊ້ອມລົບ ໄລຍະ 10 ມື້ ປະຈຳປີນີ້ ທີ່ມີຊື່ວ່າ Balikatan ຫຼື ຄຽງບ່າຄຽງໄຫລ່ກັນນັ້ນແມ່ນໃຫຍ່ກວ່າປີແລ້ວນີ້ ສອງເທົ່າຕົວ ໂດຍມີທະຫານ ຈາກທັງສອງປະເທດ ປະມານ 11,000 ຄົນ ເຂົ້າຮ່ວມ ການເຝິກຊ້ອມ ທີ່ເພີ້ມກຳລັງຂຶ້ນຕື່ມອີກນີ້ ແມ່ນ ສ່ວນນຶ່ງ ຂອງໂຄງການແຜ້ວທາງ ໃນພາກພື້ນປາຊີຟິກ ຂອງ ວໍຊິຕັນ ຊຶ່ງເປັນຄວາມພະຍາຍາມເພື່ອເສີມຂະຫຍາຍ ການມີ ໜ້າທາງທະຫານ ຂອງສະຫະລັດ ຢູ່ໃນຂົງເຂດປາຊີຟິກ ຕໍ່ໜ້າການຂະຫຍາຍດິນແດນ ຂອງຈີນ ອອກໄປຢ່າງວ່ອງໄວ ຢູ່ໃນທະເລຈີນໃຕ້ນັ້ນ ກິດຈະກຳອ້າງເອົາພື້ນທີ່ຄືນຢ່າງວ່ອງໄວຂອງຈີນ ໃນບໍລິເວນອ້ອມແອ້ມ 7 ໂຂດຫິນ ໃນ ໝູ່ເກາະ Spratly ນັ້ນ ໄດ້ເຮັດໃຫ້ ບັນດາປະເທດເພື່ອນບ້ານ ທີ່ຍາດກັນອ້າງເອົາ ກຳມະສິດ ພາກັນຕື່ນຕົກໃຈ ຊຶ່ງມີຮວມທັງ ຟີລິບປິນ ແລະ ຫວຽດນາມ ນັ້ນ ປະທານາທິບໍດີສະຫະລັດ ທ່ານ ບາຣັກ ໂອບາມາ ໄດ້ກ່າວວ່າ ວໍຊິງຕັນ ແມ່ນມີຄວາມ ເປັນຫ່ວງ ທີ່ຈີນໃຊ້ຄວາມ  ຂອງຕົນ ກົດດັນປະເທດເພື່ອນບ້ານ ທີ່ນ້ອຍກວ່າ ໃນເຂດທະເລ ທີ່ເປັນບັນຫາໂຕ້ຖຽງກັນນັ້ນ